stanford-oval/wikipedia huggingface dataset:
10 000 metrin juoksu olympialaisissa
Mitalitaulukot > Miehet

|  Miesten 10 000 metrin juoksun olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1912 Tukholma tulokset |   Hannes Kolehmainen (FIN) |   Lewis Tewanima (USA) |   Albin Stenroos (FIN) |  |
| 1920 Antwerpen tulokset |   Paavo Nurmi (FIN) |   Joseph Guillemot (FRA) |   James Wilson (GBR) |  |
| 1924 Pariisi tulokset |   Ville Ritola (FIN) |   Edvin Wide (SWE) |   Eero Berg (FIN) |  |
| 1928 Amsterdam tulokset |   Paavo Nurmi (FIN) |   Ville Ritola (FIN) |   Edvin Wide (SWE) |  |
| 1932 Los Angeles tulokset |   Janusz Kusocinski (POL) |   Volmari Iso-Hollo (FIN) |   Lasse Virtanen (FIN) |  |
| 1936 Berliini tulokset |   Ilmari Salminen (FIN) |   Arvo Askola (FIN) |   Volmari Iso-Hollo (FIN) |  |
| 1948 Lontoo tulokset |   Emil Zátopek (TCH) |   Alain Mimoun (FRA) |   Bertil Albertsson (SWE) |  |
| 1952 Helsinki tulokset |   Emil Zátopek (TCH) |   Alain Mimoun (FRA) |   Aleksandr Anufrijev (URS) |  |
| 1956 Melbourne tulokset |   Vladimir Kuts (URS) |   József Kovács (HUN) |   Allan Lawrence (AUS) |  |
| 1960 Rooma tulokset |   Pjotr Bolotnikov (URS) |   Hans Grodotzki (EUA) |   Dave Power (AUS) |  |
| 1964 Tokio tulokset |   Billy Mills (USA) |   Mohammed Gammoudi (TUN) |   Ron Clarke (AUS) |  |
| 1968 México tulokset |   Naftali Temu (KEN) |   Mamo Wolde (ETH) |   Mohammed Gammoudi (TUN) |  |
| 1972 München tulokset |   Lasse Virén (FIN) |   Emiel Puttemans (BEL) |   Miruts Yifter (ETH) |  |
| 1976 Montréal tulokset |   Lasse Virén (FIN) |   Carlos Lopes (POR) |   Brendan Foster (GBR) |  |
| 1980 Moskova tulokset |   Miruts Yifter (ETH) |   Kaarlo Maaninka (FIN) |   Mohamed Kedir (ETH) |  |
| 1984 Los Angeles tulokset |   Alberto Cova (ITA) |   Mike McLeod (GBR) |   Michael Musyoki (KEN) |  |
| 1988 Soul tulokset |   Brahim Boutayeb (MAR) |   Salvatore Antibo (ITA) |   Kipkemboi Kimeli  (KEN) |  |
| 1992 Barcelona tulokset |   Khalid Skah (MAR) |   Richard Chelimo (KEN) |   Addis Abebe (ETH) |  |
| 1996 Atlanta tulokset |   Haile Gebrselassie (ETH) |   Paul Tergat (KEN) |   Salah Hissou (MAR) |  |
| 2000 Sydney tulokset |   Haile Gebrselassie  (ETH) |   Paul Tergat (KEN) |   Assefa Mezgebu (ETH) |  |
| 2004 Ateena tulokset |   Kenenisa Bekele (ETH) |   Sileshi Sihine (ETH) |   Zersenay Tadese (ERI) |  |
| 2008 Peking tulokset |   Kenenisa Bekele (ETH) |   Sileshi Sihine (ETH) |   Micah Kogo (KEN) |  |
| 2012 Lontoo tulokset |   Mohamed Farah (GBR) |   Galen Rupp (USA) |   Tariku Bekele (ETH) |  |
| 2016 Rio de Janeiro tulokset |   Mohamed Farah (GBR) |   Paul Tanui  (KEN) |   Tamirat Tola (ETH) |  |
| 2020 Tokio tulokset |   Selemon Barega (ETH) |   Joshua Kiprui Cheptegei (UGA) |   Jacob Kiplimo (UGA) |  |
| 2024 Pariisi tulokset |   Joshua Kiprui Cheptegei (UGA) |   Berihu Aregawi (ETH) |   Grant Fisher (USA) |  |
  Lähde: Athletics — 10,000 metres, Men Olympedia. Viitattu 13.8.2024. (englanniksi) Olympic Athletics Schedule – Men's 10,000m – Paris 2024 olympics.com. Viitattu 13.8.2024. (englanniksi)
Mitalitaulukot > Naiset

|  Naisten 10 000 metrin juoksun olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1988 Soul tulokset |   Olga Bondarenko (URS) |   Liz McColgan (GBR) |   Jelena Župijova (URS) |  |
| 1992 Barcelona tulokset |   Derartu Tulu (ETH) |   Elana Meyer (RSA) |   Lynn Jennings (USA) |  |
| 1996 Atlanta tulokset |   Fernanda Ribeiro (POR) |   Wang Junxia (CHN) |   Gete Wami (ETH) |  |
| 2000 Sydney tulokset |   Derartu Tulu (ETH) |   Gete Wami (ETH) |   Fernanda Ribeiro (POR) |  |
| 2004 Ateena tulokset |   Xing Huina (CHN) |   Ejagayehu Dibaba (ETH) |   Derartu Tulu (ETH) |  |
| 2008 Peking tulokset |   Tirunesh Dibaba (ETH) |   Shalane Flanagan (USA) |   Linet Masai (KEN) |  |
| 2012 Lontoo tulokset |   Tirunesh Dibaba (ETH) |   Sally Kipyego (KEN) |   Vivian Cheruiyot (KEN) |  |
| 2016 Rio de Janeiro tulokset |   Almaz Ayana  (ETH) |   Vivian Cheruiyot (KEN) |   Tirunesh Dibaba (ETH) |  |
| 2020 Tokio tulokset |   Sifan Hassan (NED) |   Kalkidan Gezahegne (BRN) |   Letesenbet Gidey (ETH) |  |
| 2024 Pariisi tulokset |   Beatrice Chebet (KEN) |   Nadia Battocletti (ITA) |   Sifan Hassan (NED) |  |
  Lähde: Athletics — 10,000 metres, Women Olympedia. Viitattu 13.8.2024. (englanniksi) Olympic Athletics Schedule – Women's 10,000m – Paris 2024 olympics.com. Viitattu 13.8.2024. (englanniksi)
Wolfenstein: The New Order

| Wolfenstein: The New Order |
| --- | --- |


Kehittäjä:  MachineGames
Julkaisija:  Bethesda Softworks
Jakelija:  Steam, Humble Store, Microsoft Store, PlayStation Now, Epic Games Store, GOG.com ja PlayStation Store
Säveltäjä:  Mick Gordon
Pelisarja:  Wolfenstein
Pelimoottori:  id Tech 5
Julkaistu:   20. toukokuuta 2014
Lajityyppi:  ensimmäisen persoonan ammuntapeli
Pelimuoto:  yksinpeli
Ikäluokitus:  ESRB: M  Virheellinen ESRB-arvo PEGI: 18
Alusta:  Microsoft Windows, PlayStation 3, PlayStation 4, Xbox 360, Xbox One
Jakelumuoto:  DVD, Blu-ray, digitaalinen lataus
Lisää peliartikkeleitaVideopelien teemasivulla
Infobox OK   : 
Wolfenstein: The New Order on MachineGamesin Wolfenstein-pelisarjaan kuuluva ensimmäisen persoonan ammuntapeli. Bethesda Softworks julkaisi pelin vuonna 2014 Microsoft Windowsille, PlayStation 3:lle, PlayStation 4:lle, Xbox 360:lle ja Xbox Onelle. Peli hyödyntää id Softwaren kehittämää id Tech 5 -pelimoottoria. Pelissä ei ole moninpeliä.
Peli sijoittuu 1960-luvulle vaihtoehtoiseen historiamaailmaan, jossa natsi-Saksa on voittanut toisen maailmansodan. Pelihahmona toimii William Blazkowicz, jonka tehtävä on käydä mahdottomalta tuntuvaan vastahyökkäykseen natsien koko maailmaa järisyttäviä voimia vastaan. Peli sijoittuu Eurooppaan ja pelaajan tulee soluttautua saksalaisten linnakkeisiin ja taistella vihollisia vastaan, jotta pelaajaa voisi päästä käsiksi ”superaseisiin” joita natsit ovat käyttäneet hallitakseen maata.
Toukokuussa 2015 Bethesda julkaisi pelille Wolfenstein: The Old Blood -nimisen irrallisen esiosan. Peli sijoittuu vaihtoehtoisessa historiamaailmassa vuoteen 1946. The Old Blood sijoittuu Wolfenstein-linnaan ja baijerilaiseen kylään.
Juoni

Peli alkaa esinäytöksellä vuodesta 1946. Vaikka liittoutuneilla oli sodassa etulyöntiasema natsi-Saksaa vastaan, Saksa on päässyt niskan päälle, kiitos natsitiedemies Wilhelm ”Deathshead” Strassen (suom. Kuolemanpää) keksimien kehittyneiden sotakoneiden. Liittoutuneet tekevät viimeisen epätoivoisen hyökkäyksen Strassen linnaan. Mukana hyökkäyksessä on myös William ”B.J.” Blazkowicz. Hyökkäys epäonnistuu ja vain kourallinen sotilaita ja B.J. pääsevät karkuun. Paetessaan B.J. saa sirpaleesta päähän, ja hänen aivonsa vahingoittuvat. Hän ajautuu Puolaan, jossa hänet siirretään toipumaan psykiatriseen sairaalaan.
14 vuotta myöhemmin natsit hallitsevat maailmaa rautaisella kädellä. Kun natsit saapuvat sulkemaan mielisairaalan, omistajat protestoivat ja heidät tapetaan. Omistajien tytär Anya selviää B.J:n ansiosta, ja Anya selittää hänelle isovanhempiensa kanssa maailman tilanteesta. B.J. ja Anya lähtevät Berliiniin vapauttamaan vastarintaliikkeen vangittuja jäseniä, ja sitä kautta he päätyvät B.J:n vanhan ystävän, Caroline Beckerin, huostaan. Tästä alkaa B.J:n kampanja tuhota maailmaa hallitseva natsihallinto ja tehdä tilit selviksi Deathsheadin kanssa.
Aiheesta muualla

Wolfenstein: The New Order MobyGamesissa (englanniksi)
Wilhelmina Stålberg

| Wilhelmina Stålberg |
| --- | --- |

Henkilötiedot
Syntynyt: 26. marraskuuta 1803 Tukholma, Ruotsi
Kuollut: 23. heinäkuuta 1872 (68 vuotta) Mariefred, Ruotsi
Ammatti:  kirjailija, kääntäjä
Kirjailija
Äidinkieli: ruotsi
Esikoisteos:  Min ungdoms idealer
Palkinnot
 Ruotsin akatemian pieni kultamitali 
Aiheesta muualla
Löydä lisää kirjailijoitaKirjallisuuden teemasivulta
Karolina Vilhelmina Stålberg (26. marraskuuta 1803 Tukholma, Ruotsi – 23. heinäkuuta 1872 Mariefred, Ruotsi) oli tuottelias ruotsalainen kirjailija ja kääntäjä.
Stålbergin vanhemmista ei ole merkintää. Hänet hylättiin, ja lääninkamreeri Stålberg ja hänen vaimonsa ottivat hänet kasvatiksi Tukholmaan. Hänen arvellaan saaneen hyvän kasvatuksen, ja jo varhain hänellä oli kirjallisia harrastuksia. Hän julkaisi ensimmäiset kirjoituksena 12-vuotiaana nimimerkillä Wilhelmina. Vuonna 1826 hän debytoi pienellä runovihkosella Min ungdoms idealer, jota myytiin vähävaraisen hyväsukuisen perheen hyväksi. Hän julkaisi sen jälkeen useita runokokoelmia, joista 1843 ilmestyneessä oli Ruotsin akatemian aiemman sihteerin Frans Mikael Franzénin alkusanat. Akatemia myönsi hänelle pienen kultamitalin.
Kasvatti-isän kuoltua 1829 leski ja Wilhelmina joutuivat hankkimaan elantonsa monella tavalla. Kasvattiäiti kuoli 1846, ja siitä pitäen Wilhelmina Stålberg eli yksin. Hän liittyi kirjailijapiiriin, joka syntyi merkittävien kustantajien ympärille. Kirjallisten töiden ohella hän antoi kielenopetusta.
Stålbergin käännöstuotannosta ei ole selvyyttä, sillä siihen aikaan ei kirjoihin useinkaan merkitty kääntäjää tai hän käytti nimimerkkejä, eikä Stålberg enää vanhemmalla iällä kysyttäessä itse muistanut, mitä kaikkea hänen laajaan käännöstuotantoonsa kuului. Hän käänsi lähinnä kaunokirjallisuutta, ja myös kirjailijana hän vähitellen alkoi kirjoittaa proosaa, ajalle ominaisia romaaneja ja novellikokoelmia. Hän kirjoitti artikkeleita kalentereihin, lehtiin ja antologioihin ja oli myös toimittajana muoti- ja käsityöalan lehdissä. Hän joutui elantonsa saadakseen alistumaan ajan muotivirtauksiin, eikä hän siksi voinut valita, mitä hän kirjoitti ja käänsi. Hänen varhaisia toimeksiantajiaan oli Hierta ja myöhemmin Bonnier.
Stålberg asui Tukholmassa vuoteen 1870, jolloin hän muutti Mariefrediin, jossa hän kuoli.
Elämäkerta-artikkelissa Stålbergistä Gunnel Furuland sanoo, että Stålbergin käännöstyön ansiosta eurooppalainen käännösromaani teki kaupallisen läpimurtonsa Ruosissa.
Aiheesta muualla

Wilhelmina Stålberg, Svenskt biografiskt lexikon
Ainsley Harriott

| Ainsley Harriott |
| --- | --- |
 Harriott vuonna 2007
Henkilötiedot
Syntynyt: 28. helmikuuta 1957 (ikä 67) Lontoo, Englanti, Yhdistynyt kuningaskunta
Ammatti:  kokki, juontaja, viihdetaiteilija
Muut tiedot
Aktiivisena:  1988–
Aiheesta muualla
Kotisivu
Ainsley Harriott, MBE (s. 28. helmikuuta 1957 Lontoo, Englanti, Yhdistynyt kuningaskunta) on brittiläinen kokki, juontaja ja viihdetaiteilija. Hänet tunnetaan BBC:n ruokaohjelmistaan Can’t Cook, Won’t Cook ja Ready Steady Cook.
Harriott syntyi Lontoossa 28. helmikuuta 1957 pianistille ja laulajalle Chester Leroy Harriottille (1933–2013) ja hänen vaimolleen Peppylle. Molemmat vanhemmat syntyivät Jamaikalla. Harriott opiskeli Westminster Kingsway Collegessa.
Filmografia

| Vuodet | Nimi | Rooli |
| --- | --- | --- |
| 1988 | Hale & Pace | Ekstra |
| 1990–1991 | Davro | Ekstra |
| 1992–1996 | Good Morning with Anne and Nick | Vakinainen kokki |
| 1993 | Red Dwarf | Gelf Chief |
| 1994–2010 | Ready Steady Cook | Juontaja / kokki |
| 1995–2000 | Can’t Cook, Won’t Cook | Juontaja |
| 1997 | Ainsley’s Barbeque Bible | Juontaja |
| 1998 | Ainsley’s Meals in Minutes | Juontaja |
| 1999 | Ainsley’s Big Cook Out | Juontaja |
| 2000–2001 | Gourmet Express | Juontaja |
| 2000–2001 | Ready.. Set... Cook! | Juontaja |
| 2000 | The Ainsley Harriott Show | Juontaja |
| 2003 | The Mark Steel Lectures | Robert Boyle |
| 2005–2007 | City Hospital | Juontaja |
| 2010, 2017 | Lorraine | Vieraileva kokki |
| 2013 | Great British Food Revival | Juontaja |
| 2015 | Ainsley Harriott’s Street Food | Juontaja |
| 2015 | Strictly Come Dancing | Kilpailija |
| 2015 | Len and Ainsley’s Big Food Adventure | Juontaja Len Goodmanin kanssa |
| 2016 | The Best Dishes Ever | Kertoja |
| 2018 | Costa Del Celebrity | Päärooli |
| 2019 | Ainsley’s Caribbean Kitchen | Juontaja |
Aiheesta muualla

Kuvia tai muita tiedostoja aiheesta Ainsley Harriott Wikimedia Commonsissa
14. arrondissementti (Pariisi)

14. arrondissementin sijainti
Pariisin 14. arrondissementti (ransk. 14e arrondissement de Paris) on yksi Pariisin kahdestakymmenestä arrondissementista, joka siellä sijaitsevan observatorion mukaan tunnetaan myös nimellä arrondissement de l’Observatoire. Se jaetaan edelleen neljään kortteliin (ransk. quartiers), jotka ovat Montparnasse, Parc-de-Montsouris, Petit-Montrouge ja Plaisance.
Arrondissementin pinta-ala on 5,64 km² ja sen väkiluku oli 140 317 henkeä vuonna 2011. Sen määrinä on toiminut sosialistipuolueen Carine Petit vuodesta 2014 lähtien.
Aiheesta muualla

Kuvia tai muita tiedostoja aiheesta Pariisin 14. arrondissementti Wikimedia Commonsissa
14. arrondissementin kotisivut
Aistialiherkkyys

Aistialiherkkyys tarkoittaa tilannetta, jossa ihmisen keskushermosto ei aisti tarpeeksi voimakkaasti saadakseen riittävästi aistimuksia. Ihminen kokee tällöin tarvetta toimia tavalla, joka johtaa aistimusten kokemiseen. Hän voi siksi esimerkiksi painella, puristella tai jopa lyödä itseään.
Aistialiherkkyyttä esiintyy etenkin autisteilla. Pienellä osalla autistilapsia on todettu, että heidän hermostonsa reagoi poikkeuksellisen vaimeasti ulkoisiin ärsykkeisiin. Näillä korkean ärsykekynnyksen lapsilla esiintyy taipumusta itseään vahingoittavaan käytökseen. Tutkijat epäilevät, että hermoston aliherkkyys saattaa johtua mantelitumakkeen ja ohimolohkojen epänormaalista toiminnasta.
Hyvin voimakkaasta aistialiherkkyydestä kärsivän on hyvä itse tunnistaa oma tilansa, koska jotkut tilanteet voivat olla vaarallisia. Jos ei aisti esimerkiksi kuumuutta, ei osaa vähentää vaatteita tai hakeutua varjoon, jolloin pahimmillaan seuraa nestehukka. Jos ei tunne kipua, ei osaa hakeutua hoitoon tai pois kipua aiheuttavasta tilanteesta.
Aistialiherkkyyden vastakohta on aistiyliherkkyys.
Aiheesta muualla

Delacato, Carl H : Muukalainen keskuudessamme - autistinen lapsi; Kehitysvammaliitto, 1995; ISBN: 9515801362
Virginia Techin verilöyly

| Virginia Techin verilöyly |
| --- | --- |
 Suremaan kerääntyneitä opiskelijoita ammuskelun jälkeen.
Paikka:  Blacksburg, Virginia, Yhdysvallat
Ajankohta:  16. huhtikuuta 2007  n. 7.15 ja n. 9.40–9.51  (EDT)
Iskutyyppi:  kouluammuskelu, joukkomurha, murha-aalto
Kuolleita:  33 (ampuja mukaan lukien)
Haavoittuneita:  23
Epäilty/epäillyt:  Seung-Hui Cho
Tekoväline:  Glock 19, Walther P22
Virginia Techin verilöyly oli killing spree -tyyppinen joukkomurha, joka tapahtui 16. huhtikuuta 2007 Virginian teknillisen yliopiston (Virginia Tech) kampuksella Blacksburgissa, Virginian osavaltiossa Yhdysvalloissa. Verilöyly käsitti kaksi erillistä ampumistapausta, joissa kuoli yhteensä 33 ihmistä, ampuja mukaan lukien, ja loukkaantui 23, joista luodeista seitsemäntoista ja loput kuusi paetessaan ampujaa ikkunoiden kautta. Ampuja oli eteläkorealainen Seung-Hui Cho. Ammuskelussa kuolleet olivat opiskelijoita sekä koulun henkilökuntaa.
Jälkimmäisen ampumavälikohtauksen tapahtumapaikka Norris Hall.
Virginia Techin opiskelijoita jonottamassa muistotilaisuuteen 17. huhtikuuta 2007.
Tapahtumien kulku > Yleiskatsaus

Verilöyly käsittää kaksi erillistä ampumistapausta. Viranomaisten vahvistaman tiedon mukaan ammuskeluissa kuoli 33 ihmistä. Ammuskelussa kuoli opiskelijoita, henkilökuntaa sekä tekijä itse. Hänellä ei ollut mukanaan henkilötodistusta, mutta hänet on tunnistettu eteläkorealaiseksi Seung-Hui Choksi, jolla oli pysyvä työ- ja oleskelulupa Yhdysvaltoihin eli niin sanottu Green Card. 23-vuotias Cho opiskeli yliopistossa pääaineenaan englantia, mutta oli kertonut muun muassa huonetoverilleen opiskelevansa kauppatieteitä.
Ammuskelussa kuoli viisi yliopiston työntekijää G.V. Loganathan, Liviu Librescu, Kevin Granata, Jocelyne Couture-Nowak ja Christopher Jamie Bishop. Välikohtauksissa loukkaantui yhteensä 23 ihmistä, joista osa vakavasti. 17 haavoittui luodeista ja lisäksi kuusi opiskelijaa loukkaantui lievästi hypättyään ulos yliopiston ylemmistä kerroksista.
Yliopisto oli saanut hieman ennen ampumistapausta varoituksen pommiuhasta. Ensimmäinen ampumavälikohtaus tapahtui kello 7.15 aamulla (EDT) West Ambler Johnston Hallin yhteisasuntolassa, jossa asuu 895 opiskelijaa. Tapahtumien yhteydessä kuoli kaksi ihmistä. Ammuskeluiden välisenä aikana Cho lähetti NBC:lle valokuvia, videoita ja kirjoituksia. Materiaalit siirrettiin myöhemmin FBI:lle. Materiaalin sisällöstä ei ole kerrottu. Seuraava välikohtaus sattui kello 9.15 tekniikan alan luokkarakennuksessa Norris Hallissa. Norris Hallin alueella sai surmansa 31 ihmistä, mukaan lukien ammuskelija, joka teki itsemurhan. Viranomaiset kertovat hänen käyttäneen kahta asetta, 9 mm:n pistoolia ja .22-kaliiberista käsiasetta. Seung-hui telkesi Norris Hallin ulko-ovet, minkä takia poliisin pääsy rakennukseen hidastui. Kova tuuli ja lumisade vaikeuttivat pelastushelikopterien toimintaa yliopistoalueella.
Tapahtumien kulku > Maanantai, 16. huhtikuuta

7.15 EDT: Hätäpuhelussa Virginia Techin poliisille ilmoitettiin ammuskelusta yliopiston asuintiloissa. Yksi henkilö oli saanut surmansa.
9.00 EDT: Ammuskelija avasi tulen insinöörirakennuksen luokkahuoneessa.
12.00 EDT: Viranomaiset kertoivat virallisessa lehdistötilaisuudessa 21 ihmisen saaneen surmansa ja 28 haavoittuneen.
13.00 EDT: Ammuskelija ja poliisi vaihtoivat laukauksia.
14.00 EDT: Viranomaiset vahvistivat 32 ihmisen saaneen surmansa sekä ainakin 21 haavoittuneen ammuskelussa.
Uhrit > Ensimmäinen ammuskelu: West Ambler Johnston Hall Dormitory

Emily J. Hilscher, 19, fuksi, Woodville, Rappahannock County, Virginia. Ensimmäinen uhri. Ensimmäisten tilanneraporttien mukaan kyseessä olisi ollut Chon entinen tyttöystävä ja motiivi koko verilöylylle. Myöhemmin kävi kuitenkin ilmi, että Chon ja Hilschnerin välillä ei ollut mitään kontaktia ennen surmapäivää. Epäillään tosin, että Hilschner on saattanut olla Chon salainen pakkomielle.
Ryan Clark, 22, viimeisen vuoden opiskelija, Martinez, Georgia (Augustan esikaupunkialue), kolme pääainetta: biologia, englanti ja psykologia. West Ambler Johnston Hall Dormitoryn asukasneuvoja. Clark ammuttiin, kun hän meni tutkimaan Emily J. Hilscherin ampumisen aiheuttamia ääniä. Clark asui samassa kerroksessa kuin Hilscher.
Kummatkin uhrit olivat opiskelijoita.
Uhrit > Oppilaat

Ross Abdallah Alameddine, 20, toisen vuoden opiskelija, Saugus, Massachusetts, Yhdysvallat.
Brian Bluhm, 25, koneopin jatko-opiskelija, Cepar Rapids, Iowa.
Caitlin Hammaren, 19, toisen vuoden opiskelija, kansainväliset suhteet ja ranska, Westtown, New York, Yhdysvallat.
Jeremy Herbstritt, 27, jatko-opiskelija, Bellefonte, Pennsylvania.
Matthew La Porte, 22, fuksi, Dumont, New Jersey, Yhdysvallat.
Jarrett Lane, 22, viimeisen vuoden opiskelija, Narrows, Virginia, Yhdysvallat.
Henry Lee (syntymäpaikka Kiina, syntymänimi Henh Ly), fuksi, tietojenkäsittelyoppi, Roanoke, Virginia, Yhdysvallat.
Daniel Patrick O'Neil, 23, jatko-opiskelija, Lincoln, Rhode Island, Yhdysvallat.
Juan Ramon Ortiz, 26, jatko-opiskelija, Bayamon, Puerto Rico.
Daniel Pérez Cueva, 21, opiskelija, kansainväliset suhteet, Lima, Peru.
Erin Peterson, 18, fuksi.
Mary Karen Read, 19, fuksi, Annandale, Virginia, Yhdysvallat.
Reema Joseph Samaha, 18, fuksi, Centreville, Virginia, Yhdysvallat.
Leslie Geraldine Sherman, 20, toisen vuoden opiskelija, historia ja kansainväliset suhteet, Springfield, Virginia, Yhdysvallat.
Maxine Shelly Turner, 22, viimeisen vuoden opiskelija, kemia, Vienna, Virginia, Yhdysvallat.
Rachel Elizabeth Hill, 18, fuksi, biologia, Glen Allen, Virginia, Yhdysvallat.
Matthew Gregory Gwaltney, 24, Chester, Virginia, Yhdysvallat.
Austin Cloyd, 18, fuksi, kansainväliset suhteet ja ranska, Champagne, Illinois, Yhdysvallat.
Nicole Regina White, 20, Carrollton, Virginia, Yhdysvallat.
Lauren Ashley McCain, 20, kansainväliset suhteet, Hampton, Virginia, Yhdysvallat.
Minal Hiralal Panchal, 26, viimeisen vuoden opiskelija, arkkitehtuuri, Intia.
Partahi Mamora Halomoan Lumbantoruan, 34, jatko-opiskelija, Medan, Indonesia.
Waleed Mohamed Shaalan, 32, viimeisen vuoden opiskelija, Zagazig, Egypti. Kuoli yrittäessään pelastaa opiskelutoverinsa.
Michael Steven Pohle, Jr., 23, viimeisen vuoden opiskelija, biologia, Raritan Township, New Jersey.
Julia Pryde, 23, viimeisen vuoden opiskelija, biologia, Middletown, New Jersey.
Uhrit > Henkilökunta

Christopher James Bishop (Jamie), 35, opettaja, vieraat kielet ja kirjallisuus (saksa). Kirjailija Michael Bishopin poika ja Georgian yliopiston alumni.
Jocelyne Couture-Nowak, 49, professori, vieraat kielet, ranskan kielen opettaja, Montréal, Quebec, Kanada.
Kevin Granata, 45, professori, Engineering Science & Mechanics.
Liviu Librescu, 76, professori, Engineering Science & Mechanics, Yhdysvaltain ja Israelin kansalainen, selviytyi aikanaan holokaustista. Librescu ammuttiin, kun hän pidätteli ampujaa, jotta hänen oppilaansa voisivat paeta ikkunoiden kautta.
Gobichettypalayam Vasudevan Loganathan (tunnettiin nimellä G.V. Loganathan), 50, professori, Civil and Environmental Engineering, Tamil Nadu, Intia.
Uhrit > Ampuja

Seung-Hui Cho, 23, Centreville, Virginia (syntymäpaikka Etelä-Korea), opiskeli neljättä vuotta englantia. Cho teki itsemurhan.
Cho oli muuttanut vuonna 1992 kahdeksanvuotiaana Yhdysvaltoihin perheensä kanssa. He asettuivat Centrevilleen. Cho opiskeli englantia Virginia Techissa, mutta kertoi muun muassa huonetoverilleen opiskelevansa kauppatieteitä.
Cho jätti huoneeseensa pitkän jäähyväisviestin, jossa hän haukkui kampuksen opiskelijoita "rikkaiksi pennuiksi", "petkuttajiksi" ja "irstailijoiksi". Opiskelijatoverit ja opettajat ovat kuvailleet Chota hiljaiseksi ja omissa oloissaan viihtyneeksi. Chon on kerrottu myös kirjoittaneen "karmivia ja groteskeja" tuotoksia. Eräät amerikkalaiset psykiatrian asiantuntijat ovat vahvasti epäilleet Chon olleen teot tehdessään vakavasti psyykkisesti sairas (psykoottinen, paranoidi ja grandioosi).
Lukioaikaisten koulutovereiden mukaan Cho oli koulukiusattu. Westfieldissä lukiota käynyt Cho oli ujon oloinen ja hiljainen. Häntä pilkattiin hänen puhetavastaan. Cho kuitenkin kärsi valikoivasta puhumattomuudesta.
Yhdysvaltain verisin kampusampumavälikohtaus

Virginian verilöyly vaati yli kaksinkertaisesti kuolonuhreja verrattuna vuonna 1999 Columbine High Schoolissa sattuneeseen Columbinen verilöylyyn, joka sekin sai runsaasti julkisuutta. Ennen Virginian verilöylyä eniten uhreja vaatinut tapaus sattui 1966 Texasin yliopistossa Austinissa, kun kellotorniin linnoittautunut Charles Whitman tappoi ampumalla 15 ihmistä.
Maaliskuussa 2011 Yhdysvaltain hallitus antoi Virginia Techin yliopistolle 55 000 dollarin sakon, koska yliopisto ei tutkijoiden mukaan varoittanut kampusalueella olleita opiskelijoita ampujasta riittävän nopeasti. Sakkosumma oli suurin mahdollinen ja tutkijat ilmoittivat julkisuudessa, että olisivat antaneet yliopistolle vieläkin kovemmat rangaistukset, mikäli laki sen olisi sallinut.
Aiheesta muualla

Wikimedia Commonsissa on kuvia tai muita tiedostoja aiheesta .
Ammuskelija tappoi yli 30 amerikkalaisyliopistossa. Helsingin Sanomat. Arkistoitu 10.10.2007. Viitattu 7.3.2021.
Cho seung-hui Pictures -Photos Cho-seung-hui.info. Arkistoitu 1.5.2007. Viitattu 7.3.2021. (englanniksi)
Virginia Techin kampusaluetta. Ampumavälikohtausten tapahtumapaikat korostettu punaisella.